JTS แจงไม่มีพัฒนาการสำคัญ ดันราคาหุ้นเฉียดซิลลิ่ง!
JTS แจงไม่มีพัฒนาการสำคัญ ดันราคาหุ้นเฉียดซิลลิ่ง!
JTS แจงไม่มีพัฒนาการสำคัญ ดันราคาหุ้นเฉียดซิลลิ่ง!
20 มี.ค. 2564

บริษัท จัสมิน เทเลคอม ซิสเต็มส์ จำกัด (มหาชน) หรือ JTS ระบุว่า ตามที่ตลาดหลักทรัพย์ฯ ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของ บริษัท จัสมิน เทเลคอม ซิสเต็มส์ จำกัด (มหาชน) จำกัด หรือ JTS เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
โดยบริษัทชี้แจงว่าบริษัทไม่มีพัฒนาการใดๆ หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สิน
ขณะที่บริษัทไม่มีข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป และไม่ทราบถึงสาเหตุอื่นใดที่อาจส่งผลกระทบต่อการซื้อขาย
โดยล่าสุด เมื่อวันที่ 1 มีนาคม 2564 บริษัทฯ ได้แจ้งข่าวหรือสารสนเทศต่อ ตลท. เกี่ยวกับมติการประชุม คณะกรรมการบริษัท ครั้งที่ 2/2564 ที่อนุมัติและให้เสนอต่อที่ประชมุ ผู้ถือหุ้นเพื่อพิจารณาอนุมัติการเข้าซื้อหุ้นในบริษัท จัส เทล เน็ทเวิร์ค จํากัด จากบริษัท จัสมิน ซับมารีน เทเลคอมมิวนิเคชั่นส์ จำกัด ซึ่งเข้าข่ายเป็น รายการได้มาซึ่งสินทรัพย์ และรายการที่เกี่ยวโยงกันเท่านั้น
ทั้งนี้ราคาหุ้น JTS ปิดตลาดวันนี้ที่ระดับ 9.90 บาท ปรับตัวขึ้น 2.20 บาท หรือ 28.57% ด้วยมูลค่าการซื้อขาย 117.82 ล้านบาท